Turnéblogot indított a KIES! – itt az első rész - ShortScore
by Füge Anna · 2018-04-11
Tavaszi turnésorozatáról készít videó blogot a Kies zenekar, amelynek első része máris megtekinthető itt, a ShortScore-on!
Sokszor írtunk már nektek a grunge és rock hangzást képviselő Kies zenekarról, volt például nagyon menő zombis videóklipjük, meg még egy talán annál is menőbb szobabiciklis videóklipjük is, most viszont azt szeretnénk bemutatni nektek, hogy milyen is a banda élőben. Ehhez pedig mostantól minden koncertet követő héten szerdán újabb és újabb résszel, vlog bejegyzéssel jelentkeznek a srácok, amelynek elkészítésében a Naplók Studio állt a zenekar rendelkezésükre.
Az első rész a Fish!-el közös veszprémi bulit mutatja be, és nem csak a koncert hangulatát adja vissza nagyon jól, hanem például azt is megtudhatjuk, hogy a srácok milyen dalt énekelnek a turnébuszban. A tavaszi turné során megfordulnak majd többek között Debrecenben, Szegeden, Budapesten vagy Győrben olyan zenekarok társaságában, mint az Apey & The Pea, az AWS – akik nemrég interjút is adtak nekünk -, vagy a Fatal Error, így érdemes lesz követni a sorozatot és hogy biztosra menjetek, iratkozzatok föl a zenekar YouTube csatornájára is. A turné állomásait és időpontjait alább találjátok, a cikk tetején pedig az első rész! Hogy tetszik?
18.04.06. – Veszprém @ Expresszó / Fish!
18.04.09. – Pécs | Akusztik
18.04.13. – Békéscsaba @ Csabagyöngye / Fish!
18.04.21. – Debrecen @ Roncsbár / Fish!
18.04.27. – Kecskemét @ TEKA / Fish!
18.05.04. – Szeged @ Jate klub / Fish!
18.05.05. – Budapest @ Dürer kert / Tatto majális
18.05.19. – Dunaszerdhely (SK) @ Soulhunter / AWS
18.05.25. – Budapest @ PARK / Apey & The Pea, AWS
18.05.26. – Győr @ Dongó / AWS, Fatal Error
Tags: Kiesturnéblogturnénapló